7. felszólítja a Bizottságot, hogy haladéktalanul értékelje a csoportos létszámcsökkentésről és vállalatbezá-
rásokról szóló 75/129/EGK irányelv alkalmazását, és tegyen javaslatot az irányelvnek történő megfelelés
biztosítására szolgáló intézkedésekre;
8. üdvözli az Európai Globalizációs Kiigazítási Alap létrejöttét, amely a csoportos létszámcsökkentésekre
való tekintettel támogatni fogja a dolgozókat, és fejleszteni fogja a szociális és oktatási infrastruktúrát, ésfelszólítja a Tanácsot, hogy a Parlament első olvasatát követően a lehető leghamarabb fogadja el közös állás-
pontját, és biztosítsa a visszamenőleges hatállyal történő alkalmazhatóságot azokban az esetekben, ahol a
jelenleg folyó bezárások hatásai 2007-re is áthúzódnak;
9. kifejezi mindazokkal a dolgozókkal, családjaikkal és közösségeikkel való együttérzését, akiket a létszám-
csökkentések érintenek;
10. utasítja elnökét, hogy továbbítsa ezt az állásfoglalást a Bizottságnak, a Tanácsnak, tagállamok kormá-
nyainak és parlamentjeinek, valamint az Európai Szakszervezetek Szövetségének és az Európai Gyáriparosok
és Munkáltatók Szervezetei Szövetségének.
P6_TA(2006)0316
Az európai országoknak a CIA által foglyok szállítására és illegális fogva tartására
való feltételezett használata
Az Európai Parlament állásfoglalása az európai országoknak a CIA által foglyok szállítására és
illegális fogva tartására való állítólagos használatáról –az ideiglenes bizottság közbenső jelentése
(2006/2027(INI))
Az Európai Parlament,
–tekintettel az európai országoknak a CIA által foglyok szállítására és illegális fogva tartására való állítólagos
használatáról szóló, 2005. december 15-i állásfoglalására (1),
–tekintettel az európai országoknak a CIA által foglyok szállítására és illegális fogva tartására való állítólagos
használatával foglalkozó ideiglenes bizottság felállításáról szóló, 2006. január 18-i határozatára (2),
–tekintettel eljárási szabályzata 175. cikkére,
–tekintettel az európai országoknak a CIA által foglyok szállítására és illegális fogva tartására való állítólagos
használatával foglalkozó ideiglenes bizottság időközi jelentésére (A6-0213/2006),
A. mivel az ideiglenes bizottság munkájának elsődleges célja annak megállapítása volt, az állítólagos
tényekre való tekintettel, hogy az Európai Unió (EU) és tagállamai az Európai Unióról szóló Szerződés 6.cikkében lefektetett elveket tiszteletben tartva lépnek-e fel, különös tekintettel az alapvető jogok védel-
mére, amelyeket többek között az Európa Tanácsnak az emberi jogok és alapvető szabadságok védel-
méről szóló, 1950. november 4-i egyezménye határozott meg,2006.12.13. C 303 E/833 Az Európai Unió Hivatalos Lapja
2006. július 6., csütörtökHU
(1) Elfogadott szövegek, P6_TA(2005)0529.
(2) Elfogadott szövegek, P6_TA(2006)0012.
B. mivel az Európai Parlament, a Tanács és a Bizottság által Nizzában, 2000. december 7-én kihirdetett, és
az európai Alkotmány létrehozásáról szóló szerződés II. részébe is belefoglalt charta –az Európai Unió
alapjogi chartája (1)–a legfontosabb referenciaszövegek egyike Európában, éspedig nem csupán az
Európai Közösségek Bírósága számára, hanem a tagállamok alkotmánybíróságai és egyéb bíróságaiszámára egyaránt,
C. mivel a terrorizmus elleni küzdelem nem nyerhető meg azoknak a legfontosabb alapelveknek a feláldo-
zásával, amelyeket a terrorizmus megsemmisíteni törekszik, azaz sohasem szabad veszélyeztetni az alap-
vető jogok védelmét; mivel a terrorizmus ellen jogi eszközökkel kell küzdeni, és leküzdése során tiszte-
letben kell tartani a nemzeti és nemzetközi jogszabályokat és felelősségteljes hozzáállás szükséges minda kormányok, mind a közvélemény részéről,
D. mivel az emberi méltóság sérthetetlenségének elve már az alapjogi charta első cikkében szerepel, és erre
épül valamennyi egyéb alapjog is, különösen az élethez való jog (2. cikk), a kínzás és az embertelen vagymegalázó bánásmódok és büntetések tilalma (4. cikk), a védelem a kitoloncolással, a kiutasítással és a
kiadatással szemben (19. cikk), a hatékony jogorvoslathoz és a tisztességes eljáráshoz való jog (47. cikk);
és mivel az emberi méltóság sérthetetlenségének elve még biztonsági megfontolásokból sem képezhetikorlátozások tárgyát, sem békeidő ben, sem pedig háborús körülmények között,
E. mivel a például az Egyesült Nemzetek Emberi Jogok Egyetemes Nyilatkozatában megállapított nemzet-
közi emberi jogi normák, a Polgári és Politikai Jogok Nemzetközi Egyezségokmánya és kapcsolódóokmányai, és különösen az emberi jogok és alapvető szabadságok védelméről szóló egyezmény értel-
mében az Európai Unió tagállamai kötelesek biztosítani, hogy igazságszolgáltatásuk során minden
személyt megillessenek a nemzetközi szinten elismert alapjogok, ideértve a kiadatás tilalmát olyanesetekben, amikor fennáll a kínzás vagy más kegyetlen, embertelen vagy megalázó bánásmód, illetvebüntetés veszélye,
F. mivel az európai és a nemzetközi emberi jogi jogszabályok tiltják az erőszakos eltüntetéseket, beleértve a
titkos fogva tartást, amely során egy személyt bármiféle jogi eljárás keretein kívül, teljes elkülönítésben
tartanak fogva valahol, a sorsát vagy hollétét érintő információknak a családja vagy a nyilvánosság előtt
való feltárása nélkül,
G. mivel a tagállamoknak az állítólagos tényekkel kapcsolatos felelőssége az emberi jogok és alapvető
szabadságok védelméről szóló egyezmény rendelkezésein túlmenően azért is fennáll, mert csatlakoztak:
–az Egyesült Nemzetek 1984. december 10-i, a kínzás és más kegyetlen, embertelen és megalázó bünte-
tések vagy bánásmódok elleni egyezményéhez,
–az Egyesült Nemzetek Szervezetének közgyűlése által 1966. december 16-án elfogadott Polgári és
Politikai Jogok Nemzetközi Egyezségokmányához,
–a nemzetközi polgári repülésről szóló, 1944. december 7-én Chicagóban megkötött egyezményhez,
különös tekintettel annak 3., 4., és 6. cikkére,
H. mivel az európai, amerikai és a világ összes, azonos cél iránt elkötelezett kormánya között a lehető
legszorosabb együttműködésre van szükség a terrorizmus leküzdéséhez,
I. mivel a lehető legpontosabb egyeztetésre és a lehető legszorosabb együttműködésre van szükség az ideig-
lenes bizottság, az Európa Tanács, az ENSZ Emberi Jogi Főbiztosa, valamint a tagállamok hatóságai, és
különösen a nemzeti parlamentek között,2006.12.13. C 303 E/834 Az Európai Unió Hivatalos Lapja
2006. július 6., csütörtökHU
(1) HL C 364., 2000.12.18., 1. o.
J. mivel ezen egyeztetés és együttműködés során számításba kell venni a már megvalósult cselekményeket
és vizsgálatokat, különös tekintettel az alábbiakra:
–a svéd ombudsman zárójelentése (1), a svéd parlament alkotmányügyi bizottságának zárójelentése (2),
valamint az ENSZ Kínzás Elleni Bizottságától még mindig várt jelentések (3), amelyek utalnak többek
között Muhammed Al Zery és Ahmed Agiza Egyiptomnak való kiadatására,
–a 2005. november 22-i és 2006. január 22-i tájékoztató feljegyzések az „Állítólagos titkos fogva tartá-
sokról az Európa Tanács tagállamaiban”, amelyeket Dick Marty, az Európa Tanács Parlamenti Közgyű-lése Jogi és Emberi Jogi Bizottságának elnöke és előadója terjesztett elő,
–a különböző tagállamokban jelenleg folyamatban levő bűnügyi nyomozások, különösen az Olaszor-
szágban a milánói helyettes államügyész által végzett, Abu Omar egyiptomi állampolgár elrablására
vonatkozó nyomozás, és a Németországban a Müncheni Államügyészség által végzett, Khaled El-Masrinémet állampolgár állítólagos elrablására és fogva tartására vonatkozó folyamatban lévő nyomozás
keretében levont következtetések (
4),
–a különböző tagállamokban és csatlakozásra váró országokban folyamatban levő, illetve már lezárult
vizsgálatok,
–több tagállam, különösen Németország, az Egyesült Királyság, Spanyolország és Írország hatóságainak
–a CIA által használt polgári repülőgépeknek a nevezett országok területén történő leszállásával
összefüggésben tett –nyilatkozatai,
K. mivel ugyanebben az összefüggésben különös fontosságot kell tulajdonítani az Emberi Jogok Európai
Egyezménye 52. cikkének jogcímén végzett vizsgálat keretében az Európa Tanács főtitkára által készítettidőközi jelentésnek (
5), valamint a 2006. április 12-én tartott sajtótájékoztatón a főtitkár által tett nyilat-
kozatoknak, amelyekre az Európai Tanács tagállamai –és közöttük az Európai Unió tagállamai –által
szolgáltatott részletes adatok birtokában került sor (6); mivel a főtitkár kijelentette, hogy a fogolyszállító
repülőjáratok alkalmazására nyilvánvalóan több ízben sor került, és „gyakorlatilag tagállamaink egyike
sem vezetett be olyan jogi és közigazgatási intézkedéseket, amelyek alkalmasak volnának az emberijogok megsértésével szembeni hatékony személyi védelem nyújtására a területükön baráti biztonságiszolgálatok ügynökei által végrehajtott akciók során”, továbbá, hogy „hivatalos beismerést tartalmazó
választ kapott arra vonatkozóan, hogy személyeket szolgáltattak ki külföldi ügynökök számára olyan
eljárások alkalmazásával, amelyek nem felelnek meg az emberi jogok és alapvető szabadságok védelméről
szóló egyezmény és az Európa Tanács egyéb jogi eszközei által előírt jogvédelmi szabályoknak ésintézkedéseknek” (
7),
L. mivel az ideiglenes bizottság munkájának ezen első szakasza lehetővé tette átfogó információs akták
összegyűjtését, amelyek különös tekintettel az alábbiakból erednek:
–a 2006. február 13-án és 23-án, március 6-án, 13-án, 21-én és 23-án, április 20-án és 25-én valamint
május 2-án ügyvédek, újságírók, nem kormányzati szervezetek (NGO-k) képviselői, a rendkívüli kiada-tások állítólagos áldozatainak képviselői, a tagállamok hatóságainak képviselői, valamint az európaiintézmények jelenlétében tartott meghallgatások,2006.12.13. C 303 E/835 Az Európai Unió Hivatalos Lapja
2006. július 6., csütörtökHU
(1) Parlamenti ombudsman, „A két egyiptomi állampolgár kitoloncolására irányuló kormányhatározat rendőrség által
történt végrehajtásának vizsgálata”, hivatkozási szám: 2169-2004 (2005. május 22.).
(2) Svéd parlament, „A svéd kormány fellépése az Egyiptomba történt kitoloncolás ügyében”, Vizsgálati jelentés
2005/06.KU2,
http://www.riksdagen.se/templates/R_PageExtended_7639.aspx
(3) A Kínzás Elleni Bizottság határozata, a közlemény száma: 233/2003, M. Ahmed Hussein Kamil Agiza/Suède (2005.
május 20.),
http://www.unhchr.ch/tbs/doc.nsf/MasterFrameView/3ef42bcd48fe9d9bc1257020005533ca?Opendocument
(4) Milanói Bíróság, Sezione Giudice per le indagini preliminari, hivatkozási számok: 10838/05 R.G.N.R és 1966/05
R.G.GIP.
(5) A főtitkár által az Emberi Jogok Európai Egyezménye 52. cikkének értelmében készített jelentés a terrorista cselekmé-
nyekkel gyanúsított személyek titkos fogvatartásáról és szállításáról, nevezetesen más államok szolgálatában álló
szervek által vagy azok felbujtására,https://wcd.coe.int/ViewDoc.jsp?Ref=SG/Inf%282006%295&Sector=secPrivateOffice&Language=lanEnglish&Ver=origi-
nal&BackColorInternet=9999CC&BackColorIntranet=FFBB55&BackColorLogged=FFAC75
(
6) http://www.coe.int/T/E/Com/Files/Events/2006-cia/annexes.asp
(7) Feljegyzések Terry Davis, az Európa Tanács főtitkárának sajtótájékoztatójához, 2006. április 12.
http://www.coe.int/T/E/Com/Files/PA-Sessions/April-2006/20060412_Speaking-notes_sg.asp
–a meghívott felszólalók írásbeli hozzájárulásai, valamint a jelenlegi időpontig az ideiglenes bizottság
tudomására jutott hivatalos és egyéb dokumentumok,
–az Egyesült Államok kormánya képviselőinek nyilatkozatai, amelyekben elismerik a kiadatás gyakor-
latát, ugyanakkor tagadják, hogy kínzást hajtottak vagy hajtattak volna végre,
M. mivel, bármiféle kvázi-jogi vizsgálati jogkör hiányában és a nemzeti hatóságok által titokban tartott állí-
tólagos hírszerző szolgálati tevékenység ellenére, az ideiglenes bizottság megerősített információkat gyűj-
tött arra vonatkozólag, hogy bizonyos, az európai polgárokat és lakosokat érintő törvénytelen tevékeny-
ségek folytak európai területeken és így az európai kormányokra helyezte át annak bizonyításának aterhét, hogy az EU-Szerződés 6. cikkének és az emberi jogok és alapvető szabadságok védelméről szóló
egyezménynek megfelelően valóban teljesítették-e emberi jogi kötelezettségeiket,
N. mivel az ideiglenes bizottság által mostanáig elvégzett munka megerősíti az ideiglenes bizottság felállítá-
sáról szóló, 2006. január 18-i parlamenti határozat megalapozottságát, de egyúttal rámutat további ellen-
őrzések elvégzésének és kiegészítő adatok gyűjtésének szükségességére is, és ezért fontos, hogy munkáját
a rábízott feladatok maradéktalan ellátását lehetővé tevő módon folytathassa,
O. mivel a 2006. január 18-i határozat (3) bekezdése előírja, hogy az ideiglenes bizottságnak időközi jelen-
tést kell előterjesztenie, amelyhez részletes javaslatokat kell fűznie további munkájának megszervezéséről,
P. mivel a jelen állásfoglalásban az „európai országok” alatt a tagállamokat, a csatlakozásra váró, a tagjelölt
és a társult országokat kell érteni, ahogy azt az ideiglenes bizottság 2006. január 18-án elfogadottmegbízatása kimondja,
Q. mivel a jelen állásfoglalás három különböző, az Egyesült Államok által látszólag alkalmazott gyakorlatot
foglal magában:
–rendkívüli kiadatás, amely során más országok kormányaihoz szállítanak személyeket vallatásra,
–titkos fogva tartás, amely során az Egyesült Államok irányítása alatt álló területre szállítanak szemé-
lyeket, és
–megbízásos fogva tartás, amely során az Egyesült Államok utasítására harmadik ország őrizetébe
helyeznek személyeket fogva tartás céljából; jóllehet nincsenek nyilvános adatok arról, hogy bármely
európai ország személyeket őrizne az Egyesült Államok utasítására, nagyon valószínű, hogy többen
áthaladtak európai országokon, útban hasonló fogva tartásuk helyszíne felé,
Az ideiglenes bizottság által mostanáig feltárt információk tekintetében
1. elfogadja az Európa Tanács főtitkárának –az emberi jogok és alapvető szabadságok védelméről szóló
egyezmény 52. cikkének jogcímén végzett vizsgálat alapján levont –következtetéseit;
2. tudomásul veszi, ugyanebben az összefüggésben, az Európa Tanács Joggal a Demokráciáért Bizottsága (a
Velencei Bizottság) (
1) 363/2005. számú, az Európa Tanács Parlamenti Közgyűlése elé terjesztett véleményét,
és különösen annak alábbi vonatkozásait:
–az Európa Tanács bármely tagállama, amely tevőlegesen vagy hallgatólagosan közreműködik titkos fogva
tartások előidézésében és végrehajtásában, az emberi jogok és alapvető szabadságok védelméről szóló
egyezmény értelmében felel ősséget visel,2006.12.13. C 303 E/836 Az Európai Unió Hivatalos Lapja
2006. július 6., csütörtökHU
(1) http://www.venice.coe.int/docs/2006/CDL-AD%282006%29009-e.asp#_Toc130704767
–az Európa Tanács bármely tagállama ugyancsak felelősséget visel abban az esetben, ha –rendőrségének,
biztonsági erőinek stb. –tisztviselői ultra vires (hatáskörüket túllépve) cselekedve a kormány tudomására
nem hozott, titkos letartóztatásban vagy fogva tartásban külföldi hatóságokkal együttműködnek, illetveazt tétlenül eltűrik;
3. sajnálatát fejezi ki amiatt, hogy a titkosszolgálatokra vonatkozó szabályok több tagállamban nem
tűnnek megfelelőnek, ami szigorúbb ellenőrzés bevezetését teszi szükségessé, különösen a külföldi titkosszol-gálatoknak a szóban forgó tagállamok területén és külföldi katonai bázisokon végzett tevékenységét illetően;
és úgy ítéli meg, hogy az együttműködés szabályait EU-s szinten kell megállapítani;
4. sajnálatát fejezi ki amiatt, hogy az Észak-atlanti Szerződés Szervezete (NATO) mostanáig megtagadta a
hozzáférést az ideiglenes bizottság számára a Washingtoni Szerződés 5. cikkének végrehajtásáról szóló,2001. október 4-én elfogadott NATO tanácsi határozat teljes szövegéhez; nyomatékosan felhívja a NATO-,hogy a kérdés tisztázása érdekében biztosítson hozzáférést a határozat teljes szövegéhez;
5. elismeri az uniós tagállamok és szövetségeseik hírszerző szolgálatai közötti szoros együttműködés
fontosságát, hangsúlyozza azonban, hogy ez az együttműködés nem keverhető össze az európai terület és
légtér feletti szuverenitás átengedésével;
6. megjegyzi, hogy Guy De Vries, az EU terrorizmusellenes koordinátora, valamint Javier Solana, a közös
kül- és biztonságpolitika főképviselője kijelentették, hogy nincs tudomásuk olyan esetről, hogy CIA-val
együttműködő tagállamok megsértenék a nemzeti, európai vagy nemzetközi jogot, emellett hozzátették,
hogy az uniós jog szerint azonban nem is jogosultak erre vonatkozó információt kérni a tagállamoktól;
A CIA és az USA egyéb ügynökségei vagy szolgálatai vagy harmadik országok egyéb biztonsági szolgá-
latai által megvalósított törvénytelen őrizetbe vételek, eltávolítások, letartóztatások, elhurcolások, rendkí-
vüli kiadatások és titkos fogva tartások tekintetében
7. aggodalmát fejezi ki amiatt, hogy a tagállamokban, az Európa Tanácsban és az ideiglenes bizottság
munkája során már feltárt adatok szerint 2001. szeptember 11. óta és a terrorizmus elleni elengedhetetlen
küzdelem keretében az alapvető emberi jogok több ízben súlyos és elfogadhatatlan jogsértések tárgyát
képezték, különös tekintettel az emberi jogok és alapvető szabadságok védelméről szóló egyezményre, a
kínzás és más kegyetlen, embertelen és megalázó büntetések vagy bánásmódok elleni ENSZ-egyezményre, azEurópai Unió alapjogi chartájára és a Polgári és Politikai Jogok Nemzetközi Egyezségokmányára;
8. az ideiglenes bizottság elé terjesztett információk alapján arra a következtetésre jutott, hogy a CIA vagy
más egyesült államokbeli titkosszolgálatok bizonyos esetekben közvetlenül felelősek voltak terrorcselekmé-
nyek gyanúsítottjainak a tagállamok, valamint a csatlakozásra váró és tagjelölt országok területén történő
törvénytelen őrizetbe vételében, eltávolításában, elhurcolásában, fogva tartásában és többek között európai
állampolgárok vagy lakosok rendkívüli kiadatásában; emlékeztet arra, hogy ezek a fellépések nem felelnekmeg az ismert nemzetközi jogi elveknek és ellentétben állnak az emberi jogi alapelvekkel;
9. sajnálatát fejezi ki amiatt, hogy az Egyesült Államok és az európai országok közötti együttműködési
megállapodásokat nem bocsátották az ideiglenes bizottság rendelkezésére;
10. elítéli a rendkívüli kiadatás gyakorlatát, amelynek célja, hogy a gyanúsított személyeket ne vessék bíró-
sági eljárás alá, hanem harmadik országoknak szolgáltassák ki őket, ahol kínzásukra is sor kerülhet, azért,
hogy az Egyesült Államok vagy helyi szervek ellenőrzése alatt álló létesítményekben kínzást is alkalmazvakihallgassák és fogva tartsák őket; ahogy az Manfred Nowak, a kínzással kapcsolatos ügyekért felelős külön-
megbízott által levont következtetésekben is szerepel, elfogadhatatlannak tartja egyes kormányok gyakorlatát,amely szerint felelősségük csökkentése érdekében diplomáciai biztosítékokat kérnek olyan országoktól,amelyek esetében alaposan feltételezhető, hogy kínzást alkalmaznak; továbbá úgy ítéli meg, hogy személyek
rendkívüli kiadatása olyan helyekre, ahol jellemző a kínzás, az ENSZ Kínzás Elleni Egyezményének
3. cikkében megállapított az ún. „non–refoulement” (visszaküldés tilalma) elvének megsértése;2006.12.13. C 303 E/837 Az Európai Unió Hivatalos Lapja
2006. július 6., csütörtökHU
11. a diplomáciai biztosítékokat, amennyiben eltérést követelnek a normáktól, a harmadik országokban
alkalmazott kínzások hallgatólagos elismerésének tartja, és ennek következtében ellentétesnek az EU azon
kötelezettségeivel, amelyeket a Tanács által 2001. április 9-én elfogadott, az „EU kínzással és más kegyetlen,
embertelen vagy megalázó bánásmóddal vagy büntetéssel kapcsolatban harmadik országokkal szemben foly-tatandó politikájáról szóló iránymutatásokban” állapítottak meg;
12. aggasztja a Maher Arar, kanadai állampolgár által az ideiglenes bizottság előtt tett vallomás, amely
szerint őt az Egyesült Államok hatóságai letartóztatták, a CIA egy európai repülőtéren keresztül átszállított
és tizenkét hónapon keresztül Szíriában tartották fogva, ahol megkínozták; ugyanakkor tudomásul veszi
John Bellinger, az Egyesült Államok jogi tanácsadójának nyilatkozatát, melyet az ideiglenes bizottságamerikai látogatásakor tett, miszerint az Arar-üggyel az Egyesült Államok bevándorlási és vámügyi jogszabá-lyai szerint foglalkoznak, és annak semmi köze nincsen az állítólagos kiadatási esetekhez;
13. komolyan aggódik amiatt, hogy az ideiglenes bizottság munkájának minden eredménye ez idáig arra
enged következtetni, hogy a CIA fedővállalatokat használt annak érdekében, hogy kikerülje a polgári repülő-
gépekre vonatkozó Chicagói Egyezményben lefektetett jogi kötelezettségeket, lehetővé téve ezzel a terro-
rizmus vádjával gyanúsított személyek törvénytelen átadását a CIA, az Egyesült Államok vagy más országok(többek között Egyiptom, Jordánia, Szíria és Afganisztán) őrizetébe, ahol rendszeresen alkalmaznak kínzást a
kihallgatások során, miként azt az Egyesült Államok kormánya maga is elismeri (
1);
14. megjegyzi, hogy az ideiglenes bizottság munkája mindeddig nem fedett fel semmilyen bizonyítékot
arra vonatkozóan, hogy az EU-ban titkos börtönök lennének; úgy véli azonban, hogy az elkövetkezőhónapok során az ideiglenes bizottság munkája fokozottan összpontosít majd e kérdésre;
15. üdvözli az Egyesült Államok Kongresszusának reakcióját, amellyel keresztülvitte az állami ügynökségek
által az állítólagos terroristákkal szemben alkalmazott törvénytelen bánásmód elleni nagyobb védelem bizto-sítását célzó McCain-módosítást;
Azon feltételezés tekintetében, miszerint a tagállamok vagy csatlakozó országok tevőlegesen vagy mulasz-
tások révén közreműködtek volna a letartóztatásokban, törvénytelen elhurcolásokban, eltávolításokban,
rendkívüli kiadatásokban és titkos fogva tartásokban, illetve azokban bűnrészesek lennének
16. az eddig összegyűjtött tanúvallomások és dokumentumok alapján valószínűtlennek tartja, hogy bizo-
nyos európai kormányoknak ne lett volna tudomásuk az országaik területén megvalósított rendkívüli kiada-
táshoz kapcsolódó cselekményekről; különösen azt tartja teljesen valószínűtlennek, hogy a számos tagállamlégtere feletti több száz repülőjárat és az európai repülőtereken hasonló mennyiségű átmenő forgalom
megvalósulhatott a biztonsági szolgálatok vagy a hírszerző szolgálatok és magas beosztású tisztviselőik tudta
nélkül, és anélkül, hogy legalább ne gondoltak volna e repülőjáratok és a rendkívüli kiadatás gyakorlata
közötti összefüggésre; megjegyzi, hogy ezt a feltevést az a tény igazolja, hogy az Egyesült Államok magas
beosztású kormányhivatalnokai állításuk szerint mindig az európai országok nemzeti szuverenitásánakmegsértése nélkül cselekedtek;
17. a bűnügyi nyomozások eredményei, a tanúvallomások és a megvizsgált dokumentumok tükrében
ugyancsak valószínűtlennek tartja, hogy Abu Omar egyiptomi állampolgár 2003. február 17-én, Milanóban,CIA ügynökök által történt elrablását az olasz kormányzati hatóságok vagy biztonsági szervek előzetes tájé-
koztatása nélkül szervezték volna meg és hajtották volna végre;
18. felszólítja az olasz kormányt –feltételezve, hogy már nem érvényesek azok a körülmények, amelyek
következtében a korábbi döntést meghozták –hogy kérje annak a 22 CIA-ügynöknek a kiadatását, akik
kapcsolatba hozhatók Abu Omar elrablásával, azért, hogy segítsék a folyamatban lévő bírósági eljárást, és
segítsenek a történtek kiderítésében;2006.12.13. C 303 E/838 Az Európai Unió Hivatalos Lapja
2006. július 6., csütörtökHU
(1) Az emberi jogokról szóló jelentéseket lásd: U.S. Department of State country reports on human rights practices
(2003).
19. elítéli a német állampolgárságú Khaled El–Masri CIA általi elrablását, akit 2004 januárja és májusa
között Afganisztánban tartottak fogva és megalázó és embertelen bánásmódban részesítettek; kifejezi
továbbá azt a még el nem oszlatott gyanúját, miszerint Khaled El–Masrit e dátum előtt, 2003. december31-től 2004. január 23-ig Macedónia Volt Jugoszláv Köztársaságban tartották fogva és hogy onnan 2004.január 23–24-én szállították át Afganisztánba; nem tartja kielégítőnek azokat az intézkedéseket, amelyeketMacedónia Volt Jugoszláv Köztársaság saját állítása szerint tett a kérdés kivizsgálása érdekében;
20. üdvözli a német parlament alsóházában (Bundestag) folytatott parlamenti vizsgálatot, és várja a vizsgá-
lóbizottság végső döntését;
21. hangsúlyozza az EU terroristaellenes intézkedései demokratikusabb és jogszerűbb vizsgálatának szük-
ségességét; úgy véli, hogy a Tanács terrorizmus elleni küzdelemmel foglalkozó munkacsoportjának ülései
során rendszeresen foglalkoznia kell az emberi jogokkal és éves jelentést kell közzétennie ebben a témában;
22. felhívja a jövőbeli alapjogi ügynökséget, hogy kísérje különös figyelemmel az állítólagosan terrorizmus
vádjával gyanúsítottaknak a tagállamokból harmadik országoknak történő kiadatására vonatkozó ügyeket;
23. sajnálatát fejezi ki amiatt, hogy a svéd állam Bromma repülőterén 2001. december 18-án lemondott a
bűnüldözés feletti irányításról, amikor a kormány két egyiptomi állampolgár, Mohammed Al Zary és AhmedAgiza Deplores kitoloncolására vonatkozó határozatát végrehajtották, és engedélyezték, hogy az Egyesült
Államok alkalmazottai hatósági jogköröket gyakoroljanak Svédország területén, ami a vezető svéd parlamenti
ombudsman szerint összeegyeztethetetlen a svéd joggal;
24. sajnálatát fejezi ki amiatt, hogy Mohammed Al Zary és Ahmed Agiza egyiptomi állampolgárok 2001.
decemberi, Svédország általi kitoloncolása pusztán az egyiptomi kormány által adott diplomáciai biztosíté-kokon alapult, amely nem nyújtott hatékony garanciákat a kínzással szemben;
25. szorgalmazza, hogy folytassák azt a nyomozást, amelynek célja, hogy tisztázza a NATO által irányított
Stabilizációs Haderő (SFOR) kötelékében szolgálatot teljesítő amerikai katonák szerepét hat boszniai állam-
polgár és/vagy algériai származású lakos elrablásában és a Guantánamói-öbölbe való szállításában, amely a
boszniai legfelső bíróságnak a gyanúsítottak szabadon bocsátásáról rendelkező határozata ellenére történt,
ahogy azt az ENSZ kínzásokkal kapcsolatos ügyekért felelős különmegbízottja, Manfred Nowak tanúsította,aki abban az időben a boszniai és hercegovinai emberi jogi központ tagja volt; kéri, hogy folytassanaktovábbi vizsgálatokat a boszniai kormány ebben az ügyben játszott lehetséges szerepéről; hangsúlyozza ezzelkapcsolatban a NATO és az Egyesült Nemzetek Nemzetközi Rendőri Munkacsoportjának (IPTF) lehetségesrészvételéről való több információ beszerzésének szükségességét;
26. szorgalmazza, hogy folytassák a nyomozásokat az állítólagos koszovói titkos büntetésvégrehajtási inté-
zetek létezésének tisztázásáról és a Koszovói Haderő (KFOR) alakulatainak a terrorizmus vádjával gyanúsított
személyek törvénytelen fogva tartásában játszott lehetséges szerepéről;
27. javasolja, hogy hívják meg a NATO főtitkárát az ideiglenes bizottság egyik meghallgatására, hogy tisz-
tázzák többek között az SFOR és a KFOR alakulatok lehetséges szerepét a terrorizmussal gyanúsított szemé-lyek törvénytelen letartóztatásában, átadásában és fogva tartásában;
28. emlékezteti a tagállamokat, hogy az Emberi Jogok Európai Bíróságának esetjoga szerint az államoknak
tételes anyagi jogi és eljárásjogi kötelezettségei vannak az emberi jogok tekintetében, és hogy kötelesek jogi
intézkedéseket tenni az emberi jogok megsértésének területükön történő megakadályozására, továbbá ki kell
vizsgálniuk az állítólagos sérelmeket és meg kell büntetniük a felelősöket ott, ahol ilyen sérelmek történtek;megjegyzi továbbá, hogy az emberi jogok és alapvető szabadságok védelméről szóló egyezmény megsértése
esetén felel ősségre vonhatóak, ha nem tesznek eleget ezeknek a tételes kötelezettségeiknek; végezetül hangsú-
lyozza, hogy a tagállamok kötelesek vizsgálatokat folytatni annak megállapítására, hogy használták-e terüle-tüket és légterüket, akár maguk, akár ehhez szükséges közvetlen vagy közvetett közreműködésükkel
harmadik országok, az emberi jogok megsértése során, és hogy minden olyan jogalkotási intézkedést is meg
kell tenniük, amely az ilyen jogsértések ismételt előfordulásának megelőzéséhez szükséges;2006.12.13. C 303 E/839 Az Európai Unió Hivatalos Lapja
2006. július 6., csütörtökHU
A kínzás alkalmazása tekintetében
29. hangsúlyozza, hogy a kínzás elleni ENSZ-egyezmény 1. cikke a kínzás illetve a kegyetlen, embertelen
és megalázó bánásmód teljes tilalmát tartalmazza, amely nem tűr el kivételeket még háborús állapot vagy
háborús fenyegetettség, belső politikai bizonytanság vagy bármely egyéb kivételes helyzet esetében sem;
emlékeztet arra, hogy az „incommunicado” fogva tartás (a teljes elkülönítés), az emberrablás és a rendkívüli
kiadatás esetei a nemzetközi jog, különösen az emberi jogok és alapvető szabadságok védelméről szóló
egyezmény 3. és 5. cikke értelmében az alapvető jogok megsértését jelentik, különösen akkor, ha ezek a
cselekedetek a kínzással, illetve az embertelen vagy megalázó bánásmóddal egyenértékűek;
30. emlékeztet arra, hogy –miként azt a kínzás elleni ENSZ-egyezmény előírja –a kínzás illetve kegyetlen,
embertelen vagy megalázó bánásmód által kicsikart információk vagy vallomások semmilyen esetben semtekinthetők érvényes bizonyítéknak, illetve semmilyen más módon sem lehet felhasználni ezeket; ismételtenfelhívja a figyelmet a kínzás alatt tett vallomások megbízhatóságával és ezeknek a terrorizmus megelőzé-séhez és visszaszorításához való hozzájárulásával kapcsolatos általános érvényű kételyekre, amint erről az
ideiglenes bizottság előtti egyik meghallgatás alkalmával többek között beszámolt Craig Murray,
Nagy-Britannia volt üzbegisztáni nagykövete is;
31. nyomatékosan felszólítja a tagállamokat, illetve a csatlakozásra váró és a tagjelölt országokat, hogy
tartsák szigorúan tiszteletben a kínzás elleni ENSZ-egyezmény 3. cikkét, különösen a hazatoloncolás nemalkalmazásának elvét, amely szerint „egyetlen részes állam sem köteles kiutasítani, hazatoloncolni vagy kiadni
valakit egy másik olyan államnak, ahol hitelt érdemlő információk alapján feltételezhető, hogy az illető
személyt megkínozzák”; ezen kívül felhívja az Egyesült Államokat, hogy vizsgálja felül a hazatoloncolás nemalkalmazásának elvére vonatkozó értelmezését aszerint, ahogyan ezt az elvet a nevezett egyezmény 3. cikkeis megfogalmazza;
32. felszólítja a tagállamokat, hogy ne hagyatkozzanak a terrorizmus ellen nyújtott diplomáciai biztosíté-
kokra, ahogy azt Manfred Nowak javasolta;
33. felszólítja a Tanácsot, hogy fogadjon el közös álláspontot az olyan harmadik országoktól kapott diplo-
máciai biztosítékok tagállamok általi alkalmazásáról, ahol okkal feltételezhető, hogy ezeket a személyeketkínzás vagy kegyetlen bánásmód fenyegeti;
Az európai légtér és európai repülőterek CIA által történő használata tekintetében
34. úgy véli, hogy a CIA a tulajdonában lévő vagy az általa bérelt repülőgépekkel végrehajtott számos
repülés, amelyek során a tagállamok, valamint a csatlakozásra váró és tagjelölt országok légterét és repülőte-reit használták, a Chicagói Egyezmény megsértését jelentette, mert a nevezett megállapodás 3. cikke által
előírt, előzetes engedély megszerzésére vonatkozó kötelezettségnek nem tettek eleget;
35. sajnálatát fejezi ki amiatt, hogy egyetlen tagállam, illetve csatlakozásra váró vagy tagjelölt ország sem
alkalmaz eljárást annak ellenőrzésére, hogy a polgári repülőgépeket nem használják-e fel az emberi jogokterén nemzetközi szinten elfogadott előírásokkal összeegyeztethetetlen célokra;
36. úgy ítéli meg, hogy az egységes európai légtérre, a nemzeti légterek használatára, felügyeletére és irány-
ítására, a tagállamok és az európai szállítók repülőtereinek használatára vonatkozó európai jogszabályozás
teljességgel elégtelen; hangsúlyozza, hogy új nemzeti előírások megszabására van szükség, ezért felhívja aBizottságot, hogy haladéktalanul lásson hozzá a jogi szabályozás fejlesztéséhez a nemzeti jogszabályokharmonizálását célzó, nem kereskedelmi jellegű polgári légi közlekedés ellenőrzéséről szóló irányelvi javaslat
kidolgozásával;
37. felhívja a Bizottságot, hogy tegyen javaslatokat a tagállamoknak az EU repülőtereit és légterét használó
bérelt magángépek tevékenységének ellenőrzésére vonatkozó előírások javításával kapcsolatban;
38. fontosnak tartja, hogy rávilágítsanak a 2003. január 22-én Athénban aláírt új transzatlanti menetrend
valódi lényegére, amely megemlíti az európai szállítási lehetőségek megnövekedett használatát abűnözők/nem kívánatos külföldiek visszatérítésének támogatásában;
39. fontosnak tartja annak megállapítását, hogy valójában hogyan használták az Egyesült Államok titkosz-
szolgálatai a légteret, a polgári és katonai repülőtereket, valamint a NATO és az Egyesült Államok bázisait;2006.12.13. C 303 E/840 Az Európai Unió Hivatalos Lapja
2006. július 6., csütörtökHU
40. fontosnak tartja, hogy meggyőződjenek arról, vajon létezik-e bizonyíték arra, hogy titkos börtönök
működnek egyes európai országokban, ahogy azt számos, újságírók és hiteles nem kormányzati szervek által
vezetett vizsgálat során állították;
Az ideiglenes bizottság által eddig teljesített hivatalos kiküldetések tekintetében
41. úgy ítéli meg, hogy a Macedónia Volt Jugoszláv Köztársaságba és az Amerikai Egyesült Államokba való
két hivatalos kiküldetés az ideiglenes bizottság munkájához nélkülözhetetlen információk forrása volt, és
lehetővé tette mind a politikai hatóságok eseményekről alkotott véleményének, mind a polgári társadalom
nézeteinek közvetlen megismerését;
42. elítéli azt a tényt, hogy Khalid El-Masri német állampolgárt 2004-ben Afganisztánban több mint négy
hónapig törvénytelenül fogva tartották; sajnálatát fejezi ki amiatt, hogy Macedónia Volt Jugoszláv Köztár-saság vonakodott megerősíteni azt, hogy El-Masri Skopjében volt, és valószínűleg ott tartották fogva a CIAügynökök által Afganisztánnak történő kiadatása előtt;
43. sajnálatát fejezi ki amiatt, hogy az Egyesült Államok meglehetősen korlátozóan értelmezi a kínzás
elleni egyezményt, nevezetesen a kiadatások tilalmát, amelyek a kiszolgáltatott foglyok kínzásához, illetve
ahhoz vezethetnek, hogy megalázó, kegyetlen vagy embertelen bánásmódban részesüljenek;
Az ideiglenes bizottság további munkája tekintetében
44. megállapítja, hogy az ideiglenes bizottságnak tovább kell folytatnia munkáját, és mélyrehatóbban kell
vizsgálnia a szóban forgó eseményeket annak megállapítása érdekében, hogy valóban fennáll-e az EU-Szer-ződés 6. cikkének egy vagy több tagállam általi megsértése; hangsúlyozza egyúttal, hogy a vizsgálatokat ki
kell terjeszteni a jelen állásfoglalásban egyértelműen meg nem nevezett országokra is;
45. úgy határoz következésképpen, hogy az ideiglenes bizottság a tizenkét hónapos megbízatásából fenn-
maradó időszakban tovább folytatja munkáját, a mandátumának az Európai Parlament eljárási szabályzata175. cikkében foglalt esetleges meghosszabbítására vonatkozó rendelkezések sérelme nélkül;
46. úgy ítéli meg, hogy az Európai Unió és az Európa Tanács szintjén végzett jogalkotási előkészítő
munkát a lehető legrövidebb időn belül el kell kezdeni a tagállamok joghatósága alá tartozó személyek
megfelelő jogvédelmének biztosítása érdekében, valamint a hírszerző szolgálatok hatékony nemzeti és
európai szintű parlamenti ellenőrzésének biztosítása céljából; ez utóbbihoz nélkülözhetetlennek tartja az
Európai Unió Alapjogi Ügynökségének felállítását és működésének megkezdését;
47. sajnálja, hogy az amerikai és európai jogi modellek között határozott megközelítésbeli különbségek
merültek fel az ideiglenes bizottság megbízatási körébe eső témák vonatkozásában; elismeri azonban, hogy a
nemzetközi terrorizmus az EU és a nemzetközi közösség egészének biztonsága és stabilitása szempontjábólaz egyik legkomolyabb fenyegetést jelenti, valamint, hogy e fenyegetés ellen kizárólag törvényes eszközökkel
lehet küzdeni az USA-val való szoros együttműködésben; rámutat annak fontosságára, hogy a rendkívüli
kiadatást egyértelműen tiltsák be a nemzetközi jogban, és hogy az európai intézmények alakítsanak ki közösálláspontot ebben a kérdésben, és azt tárgyalják meg az érintett harmadik országokkal;
48. úgy ítéli meg, hogy az ideiglenes bizottságnak a munkája befejezésekor egyúttal javaslatokat is kell
tennie az irányadó elvek tekintetében, különösen:
–az emberi jogi kötelezettségek tagállamok általi teljesítését biztosító belső EU-s ellenőrzési intézkedések
szükségességére vonatkozóan,
–a hírszerző szolgálatok közötti információ csere új szabályaira vonatkozóan,
–a harmadik országokkal és nemzetközi szervezetekkel a terrorizmus elleni harc jegyében kötött megálla-
podásokra vonatkozóan,2006.12.13. C 303 E/841 Az Európai Unió Hivatalos Lapja
2006. július 6., csütörtökHU
–a harmadik országokkal az Európai Szomszédsági Politikával kapcsolatban kötött megállapodásokra
vonatkozóan, amelyek legfontosabb alapelve az emberi jogok tiszteletben tartása;
49. kéri Elnökségét, hogy hozza meg a szükséges intézkedéseket annak érdekében, hogy az ideiglenes
bizottság –figyelembe véve hatáskörének rendkívül sajátos jellegét is –maradéktalanul elláthassa a rábízott
feladatokat, és munkája során mindvégig kapjon meg minden szükséges felmentést a Parlament belső szabá-
lyozása alól, különösen azon szabályok alól, amelyek tárgya:
–az ideiglenes bizottságok meghallgatásaira meghívható és költségtérítésre jogosult szakértők száma,
–az ideiglenes bizottságok hivatalos kiküldetéseivel összefüggésben engedélyezett utazások és az azokban
részt venni jogosult képviselők száma,
–az ideiglenes bizottságok által lefolytatott meghallgatásokon készítendő szó szerinti jegyzőkönyvek felvé-
tele, valamint a jegyzőkönyvek lefordítása a vizsgálatok által érintett EU-s országok nyelvére;
50. üdvözli az Európa Tanács, különösen a Jogi és Emberi Jogi Bizottság előadójának fellépését, valamint
az Európa Tanács és az ideiglenes bizottság között létrejött együttműködést;
51. kéri a Tanácsot és annak valamennyi tagját, különösen annak elnökségét, hogy nyújtson teljes körű
támogatást az ideiglenes bizottság számára, a lojális együttműködés elve szerint, ahogyan azt az alapszerző-
dések és az Európai Közösségek Bíróságának joggyakorlata meghatározzák;
52. felhívja a tagállamokat, hogy képviseljenek határozottabb álláspontot a Guantánamói-öbölben lévő
fogolytábor bezárásával kapcsolatban, és hogy vállaljanak kezdeményező szerepet az olyan őrizetbe vett
személyek helyzetére való megoldás megtalálásában, akik ellen nem indítanak jogi eljárást, és akik azért nemtérhetnek vissza hazájukba, mert hontalanná váltak, vagy mert kínzással, illetve egyéb kegyetlen, embertelen
vagy megalázó bánásmóddal néznének szembe;
53. sürgeti a tagállamokat, hogy adjanak meg minden szükséges támogatást és segítséget, különösen jogse-
gélyt azoknak az európai állampolgároknak és az EU területén letelepedett mindazon személyeknek, akiketjelenleg Guantánamóban tartanak fogva;
54. ösztönzi az Európa Tanács kínzás megelőzésére létrehozott bizottságát (CPT), hogy igyekezzen biztosí-
tani azt, hogy az Európa Tanács minden tagállama teljesítse azon kötelezettségét (
1), hogy értesíti a CPT-t a
területükön lévő minden büntetésvégrehajtási intézetről, és lehetővé teszi a bejutást ezekbe a
létesítményekbe;
55. ösztönzi a Bizottságot, hogy továbbra is támogassa az ideiglenes bizottságot az általa végrehajtandó
valamennyi intézkedés során;
56. emlékeztet arra, hogy alapvető fontosságú a maradéktalan együttműködés a tagállamok, a csatlako-
zásra váró, a tagjelölt és a társult országok parlamentjeivel, és kiváltképpen azokkal, amelyek ugyanezentárgyban ugyancsak elkezdték munkájukat;
*
* *
57. felszólítja elnökét, hogy továbbítsa ezt az állásfoglalást a Tanácsnak, a Bizottságnak, a tagállamok, vala-
mint a csatlakozásra váró, tagjelölt és társult országok kormányainak és parlamentjeinek, továbbá az EurópaTanácsnak, az Egyesült Államok kormányának és kongresszusa két képviselőházának.
(1) Európai egyezmény a kínzás és az embertelen vagy megalázó büntetések vagy bánásmódok megelőzéséről, hivatkozási
szám: CPT/Inf/C (2002) 1 [EN] (Part 1) –Strasbourg, 1987.XI.26., 8. cikk.2006.12.13. C 303 E/842 Az Európai Unió Hivatalos Lapja
2006. július 6., csütörtökHU